ai4bharat/Pralekha huggingface dataset:
کامرس اور صنعت کی وزارتہ
میک ان انڈیا اور خود کفیل بھارت کو فروغ دینے کے لئے ، تاجروں کے ذریعے
جی ای ایم پرمصنوعات کی تیار ی کے سلسلے میں ملک کے تعلق سے معلومات فراہم کرنا لازمی ہوگا
نئی دہلی، 22جون، 2020،تجارت اور صنعت کی وزارت کے تحت ایک خصوصی پرپس وہیکل، گورنمنٹ ای-مارکٹ پلیس ، نے فروخت کاروں کے لئے یہ لازمی کردیا ہے کہ وہ جی ای ایم پر تمام نئی مصنوعات کی رجسٹریشن کے وقت ملک کے بارے میں معلومات فراہم کریں۔ اضافی طور پر ، ان فروخت کاروں کو جنہوں نے جی ای ایم پر اس نئی خصوصیت کو متعارف کرانے سے پہلے ہی اپنی مصنوعات اپ لوڈ کردی ہیں ، انہیں متنبہ کیا گیا ہے کہ اگر وہ اس کی تازہ کاری کرنے میں ناکام رہے تو ان کی مصنوعات کو جی ای ایم سے ہٹا دیا جائے گا۔ با قاعدہ طور پرمصنوعات سے متعلق ملک کے سلسلے میں اپڈیٹ کرنے دوبارہ یاد دہانی کرائی جا رہی ہے۔ جی ای ایم نے 'میک ان انڈیا' اور 'آتم نربھر بھارت' کو فروغ دینے کے لئے یہ قابل ذکر اقدام اٹھایا ہے۔
جی ای ایم نے مصنوعات میں مقامی مواد کی فیصد کو ظاہر کرنے کے لئے بھی ایک تجویز پیش کی ہے۔ اس نئی خصوصیت کے ساتھ،اب پیداواریت کا ملک اور مقامی اشیا کی فیصد اب مارکیٹ میں نظر آرہی ہے۔ اس سے بھی اہم بات یہ ہے کہ اب پورٹل پر 'میک اِن انڈیا' فلٹر کو فعال کردیا گیا ہے۔ خریدار صرف وہی مصنوعات خرید سکتا ہے جو کم از کم 50 فیصد کے مقامی اشیا کے معیار پر کھری اترتی ہوں۔
جی ای ایم پورٹل پر مقامی مواد کی خصوصیات کے کچھ سنیپ شاٹس انیکس میں آویزاں ہیں۔
بولی کے معاملے میں ، خریدار اب کلاس 1 کے مقامی سپلائرز  کے لئے کسی بھی بولی کو محفوظ کرسکتے ہیں۔ 200 کروڑ سے کم کی بولی کے لئے، صرف کلاس 1 اور کلاس 2 مقامی سپلائر  ہی بولی لگانے کے اہل ہیں، جس میں کلاس 1 سپلائرکو خریداری کے سلسلے میں ترجیح حاصل ہوگی۔
جی ای ایم پورٹل پر مقامی کنٹنٹ کی خصوصیات کے کچھ سنیپ شاٹس انیکس میں دکھائے گئے ہیں۔
اپنے آغاز سے ہی ، جی ای ایم 'میک ان انڈیا' پہل کو فروغ دینے کے لئے کوشاں ہے۔ بازار نے حقیقی معنوں میں 'میک ان انڈیا' اور حکومت کی ایم ایس ای خریدترجیحاتی پالیسیوں کو نافذ کرتے ہوئے عوامی خریداری میں چھوٹے مقامی تاجروں کے داخلے کو آسان بنایا ہے۔ جی ای ایم اس نازک وقت میں جب سرکاری تنظیموں کو کوڈ 19 وبا کے خلاف لڑنے کے لئے فوری مصنوعات اور خدمات کی ضرورت ہے، فوری ، مؤثر ، شفافیت اورکفایتی خرید کو آسان بنا رہے ہیں۔
سرکاری صارفین کے ذریعے جی ای ایم کے توسط سے خرید کو وزارت خزانہ کے ذریعےجنرل فنانشیئل رول 2017 میں ایک نئے قانون نمبر 149کو جوڑے جانے کے ذریعے قانونی اور لازمی بنا دیاہے۔
۔۔۔۔۔۔۔۔۔۔۔
م ن۔س ش۔ک ا۔

U- 3448
(
شمال مشرقی ریاستوں کی ترقی کی وزارت
جناب جرگن ہارٹ کی قیادت میں جرمنی کے ایک 6 رکنی پارلیمانی وفد نے ڈاکٹر جتیندر سنگھ سے ملاقات کی
ڈاکٹر سنگھ نے شمال مشرقی خطے کی ترقی پر سرکار کی زبردست توجہ سے وفد کو واقف کرایا
نئی دہلی، 7/فروری۔ جرمنی کا ایک 6 رکنی پارلیمانی وفد ہندوستان کے دورے پر ہے۔ جناب جرگن ہارٹ کی قیادت میں 6 رکنی وفد نے شمال مشرقی خطے کی ترقیات  اور وزیر اعظم کے دفتر میں پرسونل پبلک گریوانسیز اینڈ پنشنز، ایٹمی توانائی و خلائی امور کے امور کے وزیر مملکت ڈاکٹر جتیندر سنگھ سے ملاقات کی۔
اس موقع پر ڈاکٹر سنگھ نے شمال مشرقی خطے کی مجموعی ترقیات پر وزیر اعظم جناب نریندر مودی کی قیادت والی قومی جمہوری اتحاد سرکار کی گہری توجہ سے واقف کرایا۔ انھوں نے کہا کہ مرکزی سرکار اپنے وسائل کا 10 فیصد کے بقدر حصہ اس خطے کی ترقی کے لئے مختص کیا ہے۔ اس خطے کی آبادی ملک کی کل آبادی کے ساڑھے تین فیصد بقدر ہے، جبکہ اس کا رقبہ ملک کے کل رقبے کے 7 فیصد کے بقدر ہے۔ انھوں نے مزید کہا کہ اس خطے پر کی جانے والی سرکار کی توجہ کا مظہر ہے۔
ڈاکٹر سنگھ نے بتایا کہ دو سال کے دوران سرکار نے شمال مشرقی خطے میں فضائی رابطہ کاری اور آبی شاہراہوں کے فروغ کے لئے اہم ترین اقدامات کئے ہیں۔ اس علاقے میں کل 20 آبی شاہراہیں ہیں، جن میں سے ایک طاقتور ترین دریا برہم پتر میں ہےجس سے ساز و سامان کی سہل اور سستی باربرداری ممکن کی جاسکے گی۔ انھوں نے کہا کہ اب اروناچل پردیش کی راجدھانی ایٹانگر کا ریل کے ذریعے راجدھانی دہلی سے راست رابطہ قائم ہوگیا ہے اور ایٹانگر میں ایک ہوائی اڈے کی تعمیر جلد ہی مکمل کرلی جائے گی۔
وزیر موصوف نے شمال مشرقی خطے کی ترقی کے لئے بین الاقوامی اشتراکی انتظامات کی تفصیل بیان کرتے ہوئے وفد کو بتایا کہ جاپان اس خطے میں سڑکوں اور پلوں کی تعمیر کے لئے زبردست سرمایہ کاری کررہا ہے۔ اس کے علاوہ اسرائیل اس خطے میں ایک فوڈ پارک قائم کرنے کے پروجیکٹ پر کام کررہا ہے۔ اس موقع پر ڈاکٹر سنگھ نے وفد سے جاننا چاہا کہ جرمنی کو اس خطے میں ترقیاتی پروجیکٹ شروع کرنے میں کس حد تک دلچسپی ہے۔
اس موقع پر شمال مشرقی خطے کی ترقیات  کی وزارت کے سکریٹری ڈاکٹر اندرجیت سنگھ نے بتایا کہ تبدیلیٔ آب و ہوا کے شعبے میں ہندوستان اور جرمنی کے درمیان ایک باہمی اشتراک کا کام جاری ہے اور دسمبر 2019 میں ہی اس خطے میں ایک بڑے پروجیکٹ کا کام مکمل ہوا ہے۔
انھوں نے بتایا کہ کلائمیٹ چینج اڈاپشن – نارتھ ایسٹرن رینج  کا دوسرا مرحلہ ہندوستان اور جرمنی کے درمیان ایک باہمی تعاون کا پروجیکٹ ہے اور جرمنی کی وفاقی سرکار شمال مشرقی خطے کی ترقی کے لئے حکومت ہند کی شمال مشرقی خطے کی ترقیات کی وزارت کے ساتھ اشتراک سے تکنیکی تعاون پر عمل درآمد کررہی ہے۔ واضح ہو کہ شمال مشرقی خطے کی ترقیات کی وزارت کو قومی سطح پر ایک اہم کارگزار ایجنسی کی حیثیت حاصل ہے۔
میزورم، میگھالیہ، ناگالینڈ اور سکم میں سی سی اے- این ای آر کے دوسرے مرحلے پر ہند – جرمن وسیع تر ماحولیات پروگرام – دیہی علاقہ  پر عمل کیا جارہا ہے، جس کا مقصد وسائل کو بہتر بنانا اور آب و ہوا کے مطابق زرعی طریقوں کو فروغ دینا ہے۔ ایری سلک ویلیو چین، بمبو ویلیو چین، اسپرنگ – شیڈ مینجمنٹ شیڈ، شمال مشرقی خطے کی نامیاتی مصنوعات کی فروغ کی رابطہ کاری جیسی وہ بعض اہم سرگرمیاں ہیں جن پر سرکار کی خصوصی توجہ رہی ہے۔
واضح ہو کہ اس سے پہلے 2015 میں بھی جرمنی کا ایک وفد دورہ کرچکا ہے۔
۔۔۔۔۔۔۔۔۔۔۔۔۔۔۔۔۔۔۔۔۔۔
م ن۔ ش ت۔م ر
UN-635
(Visitor Counter : 67
وزیراعظم کا دفتر
وزیر اعظم نے سابق وزیر اعظم جناب راجیو گاندھی کو ان کے یوم پیدائش پر خراج عقیدت پیش کیا
نئی دہلی،20 اگست :
وزیر اعظم نریندر مودی نے سابق وزیر اعظم جناب راجیو گاندھی کو ان کے یوم پیدائش پر خراج عقیدت پیش کیا ہے۔
وزیر اعظم نے کہا ،’’ سابق وزیر اعظم جناب راجیو گاندھی جی کے یوم پیدائش پر انہیں خراج عقیدت‘‘۔
امور داخلہ کی وزارت
وزیراعظم جناب نریندر مودی کے ’شورش سے پاک اور خوشحال شمال مشرق‘ کے وژن کو پورا کرنے کے لئے اور امور داخلہ کے مرکزی وزیر اور امداد باہمی کے وزیر جناب امت شاہ کی رہنمائی میں ناگا امن کے عمل کو واضح فروغ دینے کے لئے حکومت ہند نے ناگا لینڈ کی نیشنل سوشلسٹ کونسل  نکی گروپ کے ساتھ جنگ بندی کا معاہدہ کیا ہے
نئی دہلی، 9 ستمبر 2021، وزیراعظم جناب نریندر مودی کے ’شورش سے پاک اور خوشحال شمال مشرق‘ کے وژن کو پورا کرنے کے لئے اور امور داخلہ کے مرکزی وزیر اور امداد باہمی کے وزیر جناب امت شاہ کی رہنمائی میں ناگا امن کے عمل کو واضح فروغ دینے کے لئے حکومت ہند نے ناگا لینڈ کی نیشنل سوشلسٹ کونسل  نکی گروپ کے ساتھ جنگ بندی کا معاہدہ کیا ہے۔ ایک سال کی مدت کے لئے کیا جانے والا یہ معاہدہ 8 ستمبر 2021 سے نافذ ہوگا اور اس گروپ کے 200 سے زیادہ کیڈر 83 ہتھیاروں کے ساتھ امن کے عمل میں شریک ہوں گے۔ جنگ بندی معاہدہ اور متفقہ جنگ بندی گراؤنڈ رولز پر 8 ستمبر 2021 کو دستخط کئے گئے۔ حکومت ہند نے این ایس سی این  کے ساتھ پہلے ہی ایک فریم ورک معاہدے اور دیگر ناگا گروپوں یعنی این ایس سی این ، این ایس سی این  اور این ایس سی این ۔ کھانگو کے ساتھ جنگ بندی معاہدے پر پر دستخط کئے ہیں۔
اس سے قبل حکومت ہند نے این ایل ایف ٹی  کے ساتھ معاہدے پر اگست 2019 میں دستخط کئے تھے جس کے نتیجے میں تریپورہ میں 44 ہتھیاروں کے ساتھ 88 کیڈرز معاشرے کے قومی دھارے میں شامل ہوئے تھے۔ جنوری 2020 میں بوڈو معاہدے پر دستخط کئے جانے سے این ڈی ایف ڈی کے تمام گروپوں کے ساتھ شورش پسند گروپوں کے 2250 سے زیادہ کیڈرز نے آسام میں بڑی مقدار میں گولہ بارود اور 423 ہتھیاروں کے ساتھ خود سپردگی کی تھی اور قومی دھارے میں شامل ہوئے تھے۔ 23 فروری 2021 کو آسام کے کئی انڈر گراؤنڈ کاربی گروپوں کے 1040 لیڈروں / کیڈرز نے 338 ہتھیاروں کے ساتھ خودسپردگی کی تھی اس کے بعد 4 ستمبر 2021 کو کاربی آنگلونگ معاہدے پر دستخط ہوئے۔
۔۔۔۔۔۔۔۔۔۔۔
ش ح۔ا گ۔ن ا۔
U-8801
(Visitor Counter : 129
صحت اور خاندانی بہبود کی وزارت
بھارت نے غیر متوقع ریکارڈ قائم کیا، ڈبلنگ ٹائم تقریبا 73 دن
فعال معاملے میں لگاتار کمی، اب کُل معاملوں کا تقریبا 11 فیصد
نئی دلی، 15 ؍ اکتوبر،بھارت میں صحتیابی کے معاملوں میں لگاتار اضافہ ہورہا ہے، جبکہ فعال معاملوں کا فیصد گھٹا جا رہا ہے۔اس کے نتیجے میں انفیکشن کے ڈبلنگ ٹائم میں تیزی سے بہتری آئی ہے۔ یہ اب 73 دن  ہے۔ یہ روزانہ کےنئے معاملوں میں کمی اور کل معاملوں کے دو گنا ہونے کے وقت میں لگاتاراضافہ ہے۔
بھارت میں اگست کے وسط میں ڈبلنگ ریٹ 25.5 دن تھی، جو کہ اب 73 دن ہو گئی ہے۔ یہ مرکز کی حکومت عملی کے تحت ریاستوں اور مرکز کے زیرانتظام علاقوں سے ملنے والے تعاون کا نتیجہ ہے، جس کی وجہ سے ملک بھر میں تیزی سے مرض کی جانچ کی جا رہی ہے، ان پرگہری نظر رکھی جا رہی ہے، مریضوں کو تیزی سے اسپتالوں تک پہنچایا جا رہا ہے اور مرکزی حکومت کے ذریعے جاری کردہ علاج کی رہنما ہدایات کے مطابق انہیں طبی سہولیات فراہم کرائی جا رہی ہیں۔ یہ سب ڈاکٹروں، دیگر طبی عملہ اور سب سے آگے کی قطار میں کھڑے کارکنوں اور کووڈ-19 سورماؤں کی محنتوں کا نتیجہ ہے۔
ملک بھر میں کووڈ کے تئیں موزوں برتاؤ کو اپنانے سے متعلق بڑھتی ہوئی بیداری نے انفیکشن کوپھیلنے سے روکنے اور وقت پر علاج کی سہولت فراہم کی ہے۔
گزشتہ 24 گھنٹے کے دوران 81514 نئے لوگ صحتیاب ہوئے ہیں۔اسے ملا کر اب تک کل تقریبا 64 لاکھ  لوگ صحتیاب ہو چکے ہیں۔ صرف ایک دن کے اندرصحتیاب ہونے والوں کی اتنی تعداد قومی سطح پر صحتیابی کی شرح کو بھی نمایاں کرتی ہے، جو کہ 87 فیصد کو پار کر چکی اور اب 87.36 فیصد ہے۔
نئے درج کئےگئے معاملوں میں سے 79 فیصد 10 ریاستوں ؍ مرکز کے زیرانتظام علاقوں سے ہیں۔ ایک دن میں سب سے زیادہ صحتیاب ہونے والے یعنی 19000 مہاراشٹر سے ہیں، اس کے بعد دوسرے نمبر پر کرناٹک ہے، جہاں پر ایک دن میں 8000لوگ صحتیاب ہوئے ہیں۔
فی الحال فعال معاملے ملک کے کل مثبت معاملوں کا 11.12فیصد یعنی 812390ہیں۔پچھلے ایک ہفتہ سے ان کی تعداد 9 لاکھ سے کم بنی ہوئی ہے۔
ملک میں گزشتہ 24 گھنٹے کے دوران 67708نئے تصدیق شدہ معاملے درج کئے گئے ہیں۔
نئے تصدیق شدہ معاملوں میں سے 77فیصد 10 ریاستوں اور مرکز کے زیرانتظام علاقوں سے ہیں۔ یہ تعداد مہاراشٹر میں سب زیادہ یعنی 10000سے زیادہ ہے۔جس کے بعد کرناٹک کا نمبر ہے، جہاں نئے تصدیق شدہ معاملوں کی تعداد 9000سے زیادہ ہے۔
گزشتہ 24 گھنٹوں کے دوران موت کے 680 معاملے درج کئے گئے ہیں۔ پچھلے 12دنوں سے مرنے والوں کی تعداد لگاتار 1000سے کم بنی ہوئی ہے۔
اس میں سے تقریبا 80 فیصد معاملے 10ریاستوں ؍ مرکز کے زیرانتظام علاقوں سے ہیں۔
اموات کے 23 فیصد نئے معاملے مہاراشٹر سے ہیں۔
جل شکتی وزارت
جل شکتی کے مرکزی وزیر نے سبھی کو 13 سے 15 اگست 2022 تک اپنے گھروں پر قومی پرچم لہرانے کی ترغیب دی
جناب گجیندر سنگھ شیخاوت نے سبھی سے ’آزادی کا امرت مہوتسو‘ کے تحت ’ہر گھر ترنگا‘مہم حب الوطنی کے ساتھ منانے کی اپیل کی
نئی دہلی۔ 06 اگست جل شکتی کے مرکزی وزیر جناب گجیندر سنگھ شیخاوت نے 'ہر گھر ترنگا' کو تمام شعبوں میں منانے کے لیے، جل شکتی کی وزارت کے ہر اہلکار اور عملے کو قومی پرچم لہرانے کی ترغیب دی۔ مرکزی وزیر نے افسران کو بھی اس تقریب کو مناسب طریقے سے منانے کی اپیل کی۔ پروگرام کےخیال کا اعادہ کرتے ہوئے مرکزی وزیر نے اس بات پر زور دیا کہ ہر اہلکار کو 13 سے 15 اگست 2022 تک اپنے گھروں پر قومی پرچم لہرانا چاہیے اور دوسروں کو بھی ’آزادی کا امرت مہوتسو‘ کے تحت حب الوطنی کے ساتھ 'ہر گھر ترنگا' مہم میں حصہ لینے کی ترغیب دینی چاہیے۔‘
وزارت نے اس بات کو یقینی بنانے کے لیے خاطر خواہ اقدامات کیے ہیں کہ ہر شہری وزیر اعظم جناب نریندر مودی کے وژن کو شیئر کرے۔ افسران/عملے  سے درخواست کی گئی ہے کہ وہ www.harghartiranga.com ویب سائٹ پر جھنڈے کے مقام کو ٹیگ کریں اور سرٹیفکیٹ ڈاؤن لوڈ کریں اور دوستوں/خاندانوں کو قومی پرچم لہرانے کی ترغیب دیں۔
اس میں ہر گار ترنگا پروگرام کو حب الوطنی کے ساتھ منانے کے لیےپانی کے شعبے میں سرگرم عمل گنگا سمیتی، سوچھتا گرہی، پانی سمیتی، بھوجل جنکر، سی اے ڈی کمیٹی وغیرہ کو بھی حساس بنانے کا بھی ذکر کیا گیا۔ پانی کے شعبے میں کام کرنے والے شراکت داروں کو ہر گھر ترنگا پروگراموں کی سرگرمیوں میں حصہ لینے کے لیے بیدار کرنے کی ضرورت ہے۔
اس کا مقصد’ہر گھر ترنگا پروگرام‘اور اس کی روح کو تمام شعبوں میں عام کرنا ہے، اور ہر ایک کو انفرادی سطح پر شرکت کرنے اور قوم کے جذبے کو مضبوط کرنے کی ترغیب دینا ہے۔ آزادی کے 75 ویں سال میں ایک قوم کے طور پر جھنڈے کو گھر گھر لانا نہ صرف ترنگا سے ذاتی تعلق کی علامت ہے بلکہ قوم کی تعمیر کے لیے ہمارے عزم کی علامت بھی ہے۔ اس پہل کے پیچھے کا رفرما مقصد لوگوں کے دلوں میں حب الوطنی کے جذبات کو ابھارنا اور ہندوستانی قومی پرچم کے بارے میں بیداری کو فروغ دینا ہے۔
600
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
8814
(Visitor Counter : 131
ارضیاتی سائنس کی وزارت
کل ہند موسمیاتی بلیٹن
نئی دہلی، 16 ؍مئی، 2020،بھارتی محکمہ موسمیات کے تحت قومی موسمیات پیشین گوئی کے مرکز کی جانب سے جاری کی گئی حالیہ ریلیز  کے مطابق:
خلیج بنگال اور ہمسائیگی میں بنا ہوا زبردست دباؤ عملی طور پر گزشتہ 6 گھنٹوں کے دوران اپنی جگہ پر مرکوز رہا ہے اور تیزی سے شدت اختیار کرتے ہوئے سمندری طوفان ‘‘ اَمفان’’، کیا جائے گا۔ یہ طوفان 16مئی 2020 کو پارہ دیپ  سے 1040کلو میٹر جنوب میں 109 ڈگری شمال اور 86 ڈگری مشرق طول البلد کے نزدیک بھارتی معیاری وقت کے مطابق 1730بجے اس خطے میں موجود تھا۔ یہ طوفان دیگھا  سے 1200کلومیٹر دور جنوب-جنوب مغرب، اور کھیپو پارا، کے جنوب-جنوب مغرب میں 1300 کلو میٹر کے فاصلے پر موجود تھا۔ ایسی توقع کی جاتی ہے کہ یہ آئندہ 12گھنٹوں میں شدید ترین سمندری طوفان کی شکل لے گا اور 18 مئی کی صبح تک ازحد شدید سمندری طوفان میں بدل جائے گا۔ یہ بھی توقع کی جاتی ہے کہ یہ طوفان 17 مئی تک شمال-شمال مشرق کی جانب پیش قدمی کر سکتا ہے اور پھر واپس مُڑ کر خلیج بنگال کے شمال مغرب کی جانب سے شمال مشرق کی طرف بڑھ سکتا ہے۔ ساتھ ہی ساتھ 18سے20مئی 2020 کے دوران قرب و جوار میں واقع اڈیشہ کے ساحلوں تک پہنچ سکتا ہے۔
اس کے اثر سے ازالہ باری کے ساتھ تیزرفتار ہوائیں، جن کی شدت 45سے 55کلومیٹر فی گھنٹے ہو سکتی ہے اور یہ 65کلومیٹر فی گھنٹے کی رفتار پکڑ سکتی ہے، چلیں گی۔ خلیج بنگال کے جنوب مشرقی اور قرب و جوار کے جنوب مغربی حصے میں بھی ایسا ہی موسم رہے گا۔ توقع کی جاتی ہے کہ خلیج بنگال کے مشرقی وسطی حصے میں 100-90سے لے کر 110کلو میٹر فی گھنٹے کی رفتار سے ہوائیں چلیں گی اور یہ 17مئی کی صبح تک چلتی رہیں گی۔ 18مئی کی صبح 130-120فی گھنٹے کی رفتار سے ہوائیں چلیں گی، جنوبی اور وسطی خلیج بنگال میں 145کلو میٹر فی گھنٹے کی رفتار پکڑ سکتی ہیں۔ 19مئی کو خلیج بنگال کے شمالی حصے میں 180کلومیٹر فی گھنٹے کی رفتار سے ہوائیں چلیں گی، جو خلیج بنگال اور قرب وجوار کے علاقوں میں شمالی حصوں اور وسطی حصوں تک جائیں گی اور 160سے 170کلو میٹر کے رفتار سے بڑھتی ہوئی 20مئی کی صبح تک خلیج بنگال کے جنوبی حصے میں 190کلومیٹر فی گھنٹے کی رفتار پکڑ سکتی ہیں۔
ماہی گیروں کو مشورہ دیا جاتا ہے کہ وہ اس مدت کے دوران سمندر میں جانے کی کوشش نہ کریں ۔ 18 اور 20 مئی کو اڈیشہ –مغربی بنگال اور قرب و جوار میں واقع بنگلہ دیشی ساحلوں کی جانب بھی نہ جائیں اور جو لوگ پہلے سے ہی سمندر میں موجود ہیں، انہیں مشورہ دیا جاتا ہے کہ وہ واپس ساحلوں پر لوٹ آئیں۔
18 مئی سے آگے اڈیشہ اور گنگائی مغربی بنگال میں چھٹ پٹ اور گرج کے ساتھ بارش ہو سکتی ہے اور کہیں کہیں زبردست بارش بھی ہو سکتی ہے۔
آئندہ 24گھنٹوں کے دوران خلیج بنگال کے جنو ب مشرقی حصے، انڈمان کے سمندر اور انڈمان نکوبار جزائر میں جنوبی مغربی مانسون پیش رفت کر سکتا ہے۔
آئندہ 4سے 5دنوں کے دوران بجلی کی چمک اور تیز ہواؤں  کے ساتھ زبردست بارش اور گرج کے ساتھ چھینٹے پڑنے کے امکانات ہیں۔ یعنی جزیرہ نما بھارت میں آئندہ 4سے5دنوں کے دوران ایسا ہی موسم رہے گا۔ کیرالہ، ساحلی اورجنوبی اندرون کرناٹک، لکشیہ دیپ اور ساحلی آندھراپردیش اور ینم میں آئندہ 3 دنوں کے دوران زبردست بارش ہو سکتی ہے۔
شمال مشرقی ریاستوں میں تیز ہوائیں اور گرج کے ساتھ چھینٹے آئندہ 5دنوں کے دوران پڑسکتے ہیں اور 19اور 20مئی کو کہیں کہیں زبردست بارش بھی ہو سکتی ہے۔ ویسے شمال مغربی بھارتی میدانوں میں خشک موسم برقرار رہے گا۔
فی الحال راجستھان کے حصوں، شمالی گجرات،مدھیہ پردیش اور ودربھ میں 44-41سینٹی گریڈ کا زیادہ سے زیادہ درجہ حرارت ہے۔ گرمی کی شدید لہر راجستھان اور مدھیہ پردیش کی ریاستوں میں 19اور 20 مئی کو جاری رہے گی۔
۔۔۔۔۔۔۔۔۔۔۔
م ن۔ک ا۔
U-2603
(Visitor Counter : 83
وزارت خزانہ
وزیر خزانہ محترمہ نرملا سیتا رمن نے پبلک سیکٹر کے بینکوں میں درج فہرست ذاتوں کے لیے قرض اور دیگر فلاحی اسکیموں کی کارکردگی کا جائزہ لیا
مرکزی وزیر خزانہ اور کارپوریٹ امور محترمہ نرملا سیتا رمن نے آج یہاں پبلک سیکٹر کے بینکوں  کے سی ایم ڈی کے ساتھ درج فہرست ذاتوں کے لیے قرض اور دیگر فلاحی اسکیموں سے متعلق پی ایس بی کی کارکردگی کی جائزہ میٹنگ کی صدارت کی۔ جائزہ میٹنگ میں درج فہرست ذاتوں کے قومی کمیشن کے چیئرمین جناب وجے سامپلا؛ اور این سی ایس سی کے ممبران جناب سبھاش رام ناتھ پاردھی اور ڈاکٹر انجو بالا؛ مرکزی وزیر مملکت برائے خزانہ ڈاکٹر بھاگوت کسن راؤ کراڈ؛ اور محکمہ مالیاتی خدمات  کے سکریٹری جناب سنجے ملہوترا اور ڈی ایف ایس اور این سی ایس سی کے سینئر عہدیداروں نے شرکت کی۔
محترمہ سیتا رمن نے پبلک سیکٹر کے بینکوں کی طرف سے درج فہرست ذات سے تعلق رکھنے والی برادری کو قرض دینے اور ریزرویشن، بیک لاگ خالی اسامیوں، فلاحی اور شکایتوں کے نمٹارہ کے طریقہ کار وغیرہ کے معاملے میں ان کی فلاح و بہبود کے لیے اٹھائے گئے مختلف اقدامات کا جائزہ لیا۔
جائزہ میٹنگ کے دوران، وزیر خزانہ نے درج ذیل باتیں کہیں:
- بینکوں کو ایک مقررہ وقت میں باقی رہ جانے والی خالی اسامیوں کی قلیل تعداد کو پُر کرنا ہے۔
- درج فہرست ذات کے لیے مختلف سرکاری محکموں کی متعدد اسکیموں کو اکٹھا کرکے انہیں مالی امداد دیتے ہوئے آگے اور پیچھے کی لنکیجز
- بینکوں کو تمام اسکیموں میں درج فہرست ذاتوں کی کوریج کو بڑھانا ہے اور پبلک سیکٹر کے بینکوں کے سربراہوں کو مشورہ دیا کہ وہ صلاحیت سازی، کاروباری ترقی کے لیے ان کی ضروریات کو بھی دیکھیں کیونکہ بینکوں اور مالیاتی اداروں میں درج فہرست ذاتوں کی شرح کل افرادی قوت کا تقریباً 18 فیصد ہے۔
- بینک آؤٹ سورس کی جا رہی ملازمتوں کے لیے یکم اکتوبر سے مناسب ڈیجیٹل ریکارڈ بنائیں، خاص طور پر صفائی ملازمین جیسے عہدوں کے لیے۔
- ایس سی کمیونٹی سے متعلق تمام زیر التواء شکایات کا ازالہ بھی 2 اکتوبر سے ڈی ایف ایس کے ذریعے خصوصی مہم کے طور پر کیا جا سکتا ہے۔
- تمام اسکیموں جیسی سی ای جی ایس ایس سی، وی سی ایف وغیرہ میں ہونے والی بہتری کو ڈی ایف ایس کے ذریعے، دلت انڈین چیمبر آف کامرس اینڈ انڈسٹری  جیسی ایجنسیوں کے ساتھ بات چیت کے بعد اٹھایا جا سکتا ہے، جو نچلی سطح پر درج فہرست ذاتوں کے ساتھ کام کر رہی ہیں۔
وزیر خزانہ نے اس خواہش کا بھی اظہار کیا کہ پی ایس بی ہر سال دو بار این سی ایس سی کو درج فہرست ذاتوں کی تقرری میں ہونے والی پیش رفت اور انہیں دیے جانے والے قرض کے بارے میں آگاہ کریں – پہلی بار 14 اپریل  سے 30 اپریل تک کسی بھی وقت بات چیت کے ذریعے، اور دوسری بار اکتوبر میں معلومات کا اشتراک کرکے۔
وزیر خزانہ نے کہا کہ اس میٹنگ کا مقصد تمام متعلقین کو ایک مشترکہ پلیٹ فارم پر لانا تھا تاکہ درج فہرست ذاتوں کے لوگوں کی ترقی اور بہتری کے لیے آئین میں درج حقوق کی تکمیل میں مل کر کام کیا جا سکے۔ محترمہ سیتا رمن نے یہ بھی کہا کہ قومی دیہی معاش مشن  جیسی اسکیموں میں کارکردگی اطمینان بخش ہے، کیوں کہ وہاں قرض سے منسلک سیلف ہیلپ گروپس  کا 21 فیصد ایس سی کے افراد تھے اور سواندھی میں، 19 فیصد مستفیدین ایس سی ہیں۔
اپنے خطاب میں، این سی ایس سی کے چیئرمین جناب وجے سامپلا نے بینکرز پر زور دیا کہ وہ تمام واجب الادا بینک کریڈٹ ایس سی کو دیں۔ انہوں نے کہا کہ حکومت نے ایس سی کے فائدے کے لیے کئی اسکیمیں شروع کی ہیں۔ بینکرز کو اس بات کو یقینی بنانا چاہیے کہ قومی معاشی مشن، درج فہرست ذاتوں کے لیے کریڈٹ بڑھانے کی گارنٹی اسکیم، درج فہرست ذاتوں کے لیے وینچر کیپٹل فنڈ، ہاتھ سے میلا اٹھانے والوں کی باز آبادکاری کے لیے خود روزگار اسکیم وغیرہ جیسی اسکیموں کے فوائد ہدف شدہ آبادی تک پہنچیں۔
وزارت دفاع
نئی دہلی میں بحریہ کی تقریب بخشش کا انعقاد
نئی دہلی، 14 /اکتوبر 2020 ۔ قیادت، پیشہ وارانہ حصول یابیوں اور مخصوص خدمات کے معاملے میں شاندار کارکردگی کا مظاہرہ کرنے والے بحریہ کے عملے کو نوازنے کے لئے آئی این ایس انڈیا کے ذریعے 14 اکتوبر 2020 کو نئی دہلی میں تقریب بخشش و خطابات کا انعقاد کیا گیا۔ اس سال یوم جمہوریہ کے موقع پر بحریہ کے جن اہلکاروں کے ناموں کا اعلان باوقار سروس ایوارڈس کے لئے کیا گیا تھا، ان سبھی کو بحریہ کے سربراہ ایڈمیرل کرم بیر سنگھ نے ایوارڈس عطا کئے۔ ان ایوارڈس میں 8 میڈل شامل ہیں، جن میں ایک یدھ سیوا میڈل، ایک نوسینا میڈل  اور 6 وششٹ سیوا میڈل  دیئے گئے۔
یہ پروگرام روایتی طریقے سے بھارتی بحریہ کے سبھی ایوارڈ یافتگان کے لئے ایک تقریب کی شکل میں منعقد کیا جاتا ہے۔ حالانکہ کووڈ کی وبا کے پیش نظر اس بار بحریہ کے ہر ایک کمان کے ذریعے مقامی سطح پر بحریہ کی تقریب بخشش و خطابات منعقد کی گئی۔ ایوارڈ تقریب میں بھارتی بحریہ کے سینئر معززین کے ساتھ ایوارڈ حاصل کرنے والے افراد کی بیویاں بھی موجود تھیں، حالانکہ یہ تعداد محدود رہی۔ تقریب کے دوران محفوظ دوری بنائے رکھنے کے سبھی معیارات کا کووڈ -19 پروٹوکول پر عمل درآمد کیا گیا۔ سادہ ہونے کے باوجود تقریب کا انعقاد کچھ اس طرح سے کیا گیا کہ وہ ایوارڈ یافتگان کے لئے ایک یادگار بن جائے۔
صدر جمہوریہ کا سکریٹریٹ
راشٹر پتی بھون میں آج گورنروں کا دو روزہ کانفرنس کا آغاز
نئی دہلی،23 نومبر صدر جمہوریۂ ہند جناب رام ناتھ کووند کے افتتاحی خطاب کے ساتھ راشٹرپتی بھون میں آج  گورنروں اور لیفٹیننٹ گورنروں کے دو روزہ کانفرنس کا آغاز ہوا۔ یہ راشٹرپتی بھون میں منعقد ہونے والا ایسا 50واں اور صدر جمہوریہ رام ناتھ کووند کی زیر صدارت میں منعقدہ یہ تیسری کانفرنس ہے۔
صدر جمہوریہ نے افتتاحی خطاب میں کہا کہ ہمارے آئینی نظام میں گورنروں کا بہت اہم رول ہے۔ انھوں نے قبائلیوں کی فلاح وبہبود سے متعلق کہا کہ قبائلیوں کی ترقی اور تفویض اختیارات شمولیت والی ترقی کے ساتھ ساتھ ہماری اندرونی سلامتی سے بھی منسلک ہے۔ گورنر ترقی کے معاملے میں نسبتاً پیچھے رہ گئے ان لوگوں کو اپنی آئینی طاقت کے استعمال سے زندگی کو بہتر بنانے کے لیے مناسب رہنمائی کرسکتے ہیں۔
صدر جمہوریہ نے کہا کہ آج ہم ملک کی ترقی کے لیے معاونتی وفاق اور صحت مند مسابقہ جاتی وفاق پر زور دے رہے ہیں اور ایسے میں گورنروں کا کردار اور بھی اہم ہوجاتاہے۔ انھوں نے کہا کہ سبھی گورنروں کو عوامی زندگی کا وافر تجربہ ہے۔ ملک کے لوگوں کو ان کے تجربات سے زیادہ سے زیادہ فائدہ اٹھانا چاہئے۔ بالآخر ہم سب عوام کے لیے کام کرتے ہیں اور ان کے تئیں جوابدہ بھی ہیں۔ انھوں نے زور دے کر کہا کہ گورنر کا رول محض آئین کے تحفظ تک محدود نہیں ہے۔ ان کی اپنی ریاست کے لوگوں کی خدمات اور فلاح وبہبود کے لیے مسلسل کام کرنے کی آئینی عہدبستگی بھی ہے۔
صدر جمہوریہ نے اس سال کی کانفرنس کے موضوعات کے بارے میں کہا کہ اس کانفرنس کی تیاری جدید ہندوستان کی کام کرنے کی نئی ثقافت کے مطابق کی گئی ہے تاکہ کانفرنس کو اور بھی مفید اور ہدف کے مطابق بنایا جاسکے۔ سینئر گورنروں کے ساتھ بات چیت کے بعد قومی اہمیت کے حامل پانچ موضوعات کو منتخب کیا گیا۔
صدرجمہوریہ نے کہا کہ آبی وسائل کا کم سے کم استعمال اور تحفظ ہمارے ملک کی سب سے اعلیٰ ترجیحات میں سے ایک ہے۔ ہمیں جل شکتی ابھیان کو سوچھ بھارت مشن کی طرح ایک عوامی تحریک بنانا چاہئے۔
صدر جمہوریہ نے کہا کہ ہماری نئی تعلیمی پالیسی کا مقصد ہندوستان کو ‘علم کی عظیم طاقت’ بنانا ہے۔ اس مقصد کو حاصل کرنے کے لیے ہمارے سبھی اعلیٰ تعلیمی اداروں کو تحقیق اور اختراعات کو فروغ دینے کی ہر ممکن کوشش کرنی چاہئے۔ چانسلر کی حیثیت سے گورنر سرپرستی کی ذمہ داری بھی ادا کرتے ہیں۔ اس لیے ان سے توقع کی جاتی ہے کہ وہ آنے والی نسلوں کو ہنرمندبنانے اور علم کے حصول کے لیے مناسب رہنمائی کرسکتے ہیں۔
وزیر اعظم اور مرکزی وزیر داخلہ نے بھی افتتاحی اجلاس سے خطاب کیا۔ بعد ازاں گورنروں کے ذیلی گروپوں میں مختلف امور پر غور وخوض کیا جائے گا جن میں قبائلی امور ، زرعی اصلاحات، جل جیون مشن، اعلیٰ تعلیم کے لیے نئی تعلیمی پالیسی اور ‘ایز آف لیونگ’ کی حکمرانی شامل ہیں۔ ان اجلاس میں گورنروں/ لیفٹیننٹ گورنروں کے علاوہ کئی مرکزی وزرا اور متعلقہ وزارتوں کے حکام شرکت کریں گے۔
۔ ۔ ۔ ۔ ۔ ۔ ۔ ۔ ۔

U. No. 5330
(Visitor Counter : 297